Alain Kinsch

Den Alain Kinsch, gebuer den 18. Juni 1971, ass e lëtzebuergesche Wirtschaftspréifer a Member vum Staatsrot.

Hien huet seng Karriär 1995 bei Arthur Andersen, ënner der Leedung vum Norbert Becker, ugefaangen. Déi Firma gouf an der Folleg vum Enron-Skandal, 2002 vun Ernst & Young, haut EY, iwwerholl. Hien huet do bis 2010 d'Private equity Branche geleet, a gouf du Managing Partner vun der Lëtzebuerger EY-Branche, a gläichzäiteg Private equity fund leader fir Europa, Afrika an de Mëttleren Osten.Fiche biographique op paperjam.lu.

Verwonnerung an och alt Kritik huet seng Bedeelegung un de Koalitiounsverhandlungen, am Virfeld vun der Regierung Bettel-Schneider, ervirgeruff, well hien zwar der DP nosteet, ma net bei de Chamberwale kandidéiert hat an och soss kee politescht Mandat hat."Bettel: 'Exzellentes Klima'." tageblatt.lu, 29. Oktober 2013 18:21; Akt: 30.10.2013 08:31.

Zanter dem 4. Februar 2015 ass den Alain Kinsch Member vum Staatsrot wou hien de Victor Gillen ersat huet. Zanter dem 17. Mäerz 2021 ass hie Vizepresident vun där Institutioun.Membres depuis 1856. op conseil-etat.public.lu (nogekuckt 28.11.2023).

Den 11. Mee 2022 gouf hien dem Frank Wagener säin Nofollger als President vun der Bourse vu Lëtzebuerg.

Kategorie:Gebuer 1971
Kategorie:Membere vum Staatsrot zu Lëtzebuerg
Kategorie:Lëtzebuergesch Réviseur-d'entreprisen